
VIENOŠANĀS NR.2/2025
par grozījumiem 2024.gada 9.decembra Būvuzņēmuma līgumā Nr. 1456/2024/2.2-10 par ēkas pārbūve Raiņa ielā 27, Cēsīs, Cēsu novadā darbu veikšanu

Cēsis, Cēsu novads                                                                                 Datums skatāms laika zīmogā 

[bookmark: _Hlk104391592]Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, turpmāk - Pasūtītājs, kuru pamatojoties uz Cēsu novada pašvaldības darba reglamentu pārstāv Cēsu novada pašvaldības izpilddirektore Līga Medne,
 un
SIA “WOLTEC”, reģistrācijas Nr. 44103097350, juridiskā adrese: Ausekļa iela 31, Valmiera, Valmieras nov., LV-4201, turpmāk - Būvuzņēmējs, kuru pārstāv tās valdes locekli ______________ (turpmāk kopā – Puses, bet katra atsevišķi – Puse), 

pamatojoties uz:
- atklāta konkursa “Ēkas pārbūve Raiņa ielā 27, Cēsīs, Cēsu novadā”, iepirkuma identifikācijas Nr. CNP/2024/45/ERAF, turpmāk – Konkurss, rezultātiem, kas rīkots saskaņā ar Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" projekts “Atbalsts uzņēmējdarbībai nepieciešamās infrastruktūras attīstībai, veicinot pāreju uz klimatneitrālu ekonomiku” īstenošanas nosacījumiem, 2024.gada 9.decembrī noslēdza Būvuzņēmuma līgumu Nr. 1456/2024/2.2-10 par ēkas pārbūvi Raiņa ielā 27, Cēsīs, Cēsu novadā (turpmāk - Līgums), saskaņā ar kuru Būvuzņēmējs apņēmās veikt ēkas pārbūvi, kas atrodas Raiņa ielā 27, Cēsīs, Cēsu novadā, turpmāk – Objekts,
- 2025.gada 26.maijā Puses noslēdza Vienošanos Nr.1/2025 par grozījumiem Līgumā,
- Faktu konstatācijas aktos Nr. AR-6, AR-10, AR-11, AR-12, AR-13, AR-14, AR-15, AR-16, AR-17, K1-1, EL-1, BK-1 fiksēto, un Izmaiņu aktu Nr.2,
 - Publisko iepirkumu likuma 61. panta pirmās daļas 3. punktu un piekto daļu, kā arī Līguma 8.1., 8.2., 8.3., 8.9.,  18.1., 18.7., 18.9.2., 18.10., 18.11., 18.12., 18.13., 18.14.1., 18.14.2. un 18.15. punktu, 
Puses noslēdz šo Vienošanos Nr. 2/2025 par grozījumiem Līgumā (turpmāk – Vienošanās Nr.2/2025) par tālāk norādīto: 

[bookmark: _Hlk198811221]Puses vienojas par izmaiņām būvdarbu apjomos, kur ieslēgto būvdarbu apjomu kopējā summa sastāda 125 032,34 EUR (viens simts divdesmit pieci tūkstoši trīsdesmit divi euro 34 centi) bez PVN, savukārt izslēgto būvdarbu apjomu summa sastāda 124 887,37 EUR (viens simts divdesmit četri tūkstoši astoņi simti astoņdesmit septiņi euro 37 centi) bez PVN.
[bookmark: _Hlk146701138][bookmark: _Hlk146701226]Ieslēgto būvdarbu apjomu summa atbilstoši Publisko iepirkumu likuma 61. panta piektās daļas 2. punktam procentuāli veido 4,81% (125032,34 x 100/2598765,56 = 4,811220 %) no Līguma sākotnējās Līgumcenas.
[bookmark: _Hlk140683162]Izslēgto būvdarbu apjomu summa atbilstoši Publisko iepirkumu likuma 61. panta piektās daļas 2. punktam procentuāli veido 4,81% (124887,37 x 100/2598765,56 = 4,805642%) no Līguma sākotnējās Līgumcenas. 

Ņemot vērā starpību naudas izteiksmē no papildus iekļautiem būvdarbu apjomiem un izslēgtajiem būvdarbu apjomiem, Līgumcena tiek palielināta par 144.97 EUR (viens simts četrdesmit četri euro 97 centi) bez PVN.

3. Pamatojoties uz nepieciešamajām izmaiņām būvdarbu apjomos, Puses vienojas izteikt Līguma 3.1. punktu šādā redakcijā 
 
“3.1.Līgumcena ir EUR 2 635 794,79 (divi miljoni seši simti trīsdesmit pieci tūkstoši septiņi simti deviņdesmit četri euro, 79 centi), (turpmāk -  Līgumcena), PVN 21% 553 516,91 EUR (pieci simti piecdesmit trīs tūkstoši pieci simti sešpadsmit euro, 91 centi), kopā EUR 3 189 311,70 (trīs miljoni viens simts astoņdesmit deviņi tūkstoši trīs simti vienpadsmit euro, 70 centi), turpmāk kopā – Līguma summa*.
* Saskaņā ar Pievienotās vērtības nodokļa likuma 142.panta otro un trešo daļu par veiktajiem Būvdarbiem pievienotās vērtības nodokli valsts budžetā maksā Pasūtītājs.”

4. Ņemot vērā izmaiņas būvdarbu apjomos un Būvuzņēmēja 2025.gada 16.oktobra vēstuli Nr.867/2025, Puses vienojas pagarināt Būvdarbu izpildes termiņu par 18 (astoņpadsmit) dienām, izsakot Līguma 4.1. punktu šādā redakcijā

“4.1.Līguma izpildes termiņš ir 11 (vienpadsmit) mēneši un 18 (astoņpadsmit) dienas no Līguma noslēgšanas dienas līdz Objekta pieņemšanai ekspluatācijā, t.i. Cēsu novada būvvaldes atzīmei  BIS par Objekta pieņemšanu ekspluatācijā. Ja Būvdarbu izpildes termiņa pēdējā diena iekrīt sestdienā, svētdienā vai likumā noteiktā svētku dienā, par termiņa pēdējo dienu skaitāma pēdējā darba diena šajā termiņā.”

5. Ņemot vērā to, ka Līguma izpildes termiņš pagarinās un Līgumcena palielinās, Būvuzņēmējam, pamatojoties uz:
5.1. Līguma 14.3. punktu, jānodrošina papildu saistību izpildes nodrošinājums un tā pagarinājums, kas jāiesniedz ne vēlāk kā 10 (desmit) kalendāro dienu laikā pēc Vienošanās Nr.2/2025 noslēgšanas dienas;
5.2. Līguma 13.2. un 13.3.punktu, jānodrošina atbilstošs avansa maksājuma nodrošinājuma pagarinājums.

5. Vienošanās Nr.2/2025 un tās pielikumi pēc to parakstīšanas kļūst par Līguma neatņemamu sastāvdaļu. 

6. Pārējie Līguma noteikumi, kas ar šo Vienošanos Nr. 2/2025 netiek grozīti, paliek spēkā tādi, kādi tie ir noslēgtajā Līgumā.

7. Parakstot šo Vienošanos Nr.2/2025 Pusēm ir saprotams tās saturs un sekas.

8. Vienošanās Nr. 2/2025 ir sastādīta latviešu valodā elektroniska dokumenta veidā un tiek parakstīta ar drošu elektronisko parakstu, un satur laika zīmogu. Vienošanās parakstīšanas datums ir pēdējā parakstītāja laika zīmoga datums un laiks. 

9. Pie šīs Vienošanās Nr. 2/2025 pievienoti šādi pielikumi:
Nr.1 – Pamatojums grozījumu izdarīšanai;
Nr.2 – Konsolidētā Būvniecības koptāme, Kopsavilkuma aprēķins Nr.1, lokālās tāmes Nr.1, 2, 3, 4, 5, 6, 7, 8, 9, 10, 11, 12, 13, 14;
Nr.3 – Izmaiņu Akts Nr.2;
Nr.4 – Finanšu plūsmas grafiks;
Nr.5 – Kalendārais grafiks.

PUŠU REKVIZĪTI

	Pasūtītājs
	Būvuzņēmējs

	Cēsu novada pašvaldība
	Sabiedrība ar ierobežotu atbildību
"WOLTEC"

	Reģ. Nr. 90000031048
	Reģ.Nr. 44103097350

	Raunas iela 4, Cēsis,
	Ausekļa iela 31, Valmiera

	Cēsu novads, LV-4101
	Valmieras novads, LV-4201

	Banka: Valsts kase
	Banka: ____________

	Kods: TRELLV22
	Kods: ____________

	Konta Nr. LV89TREL980209804200B
	Konts: __________________

	Izpilddirektore Līga Medne
	Valdes loceklis ___________

	
	Valdes locekle ____________




Pielikums Nr.1
PAMATOJUMS GROZĪJUMU IZDARĪŠANAI 
2024.gada 9.decembra Būvuzņēmuma līgumā Nr. 1456/2024/2.2-10 

	2024.gada 9.decembrī starp Cēsu novada pašvaldību un Būvuzņēmēju SIA “WOLTEC” (turpmāk - Būvuzņēmējs) ir noslēgts būvuzņēmuma līgums Nr. 1456/2024/2.2-10 (turpmāk- Līgums), kura ietvaros Būvuzņēmējs apņēmās veikt ēkas pārbūves, kas atrodas Raiņa ielā 27, Cēsīs, Cēsu novadā darbus (turpmāk - Būvdarbi).

Publisko iepirkumu likuma 61. panta pirmās daļas 3. punkts noteic, ka iepirkuma līguma vai vispārīgās vienošanās grozījumi ir pieļaujami, ja tie nemaina iepirkuma līguma vai vispārīgās vienošanās vispārējo raksturu (veidu un iepirkuma procedūras dokumentos noteikto mērķi) un grozījumi tiek izdarīti šā panta piektajā daļā minētajā gadījumā neatkarīgi no tā, vai tie ir būtiski vai nebūtiski.

Atbilstoši Publisko iepirkumu likuma 61.panta piektās daļas 2.punktam, Iepirkuma līguma vai vispārīgās vienošanās grozījumi ir pieļaujami, ja iepirkuma līguma vai vispārīgās vienošanās grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar šā panta trešās daļas 1., 2. un 3. punktu), vienlaikus nesasniedz 10 procentus no sākotnējās iepirkuma līguma vai vispārīgās vienošanās līgumcenas publiska piegādes un publiska pakalpojuma līguma gadījumā un 15 procentus no sākotnējās iepirkuma līguma vai vispārīgās vienošanās līgumcenas publiska būvdarbu līguma gadījumā.

Līguma 18.9.2. punkts nosaka, ka Pasūtītājam Būvdarbu veikšanas laikā ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi, piemērojot Publisko iepirkumu likuma 61.panta pirmās daļas 3.punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 15 (piecpadsmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem.

Līguma 18.14.1.punkts nosaka, ka Pasūtītājs pieļauj Līguma grozījumus tā izpildes laikā, neatkarīgi no tā, vai tie ir būtiski vai nebūtiski, grozījumu veikšanu  ja objektīvu apstākļu dēļ Būvdarbu izpildes laikā Būvprojektā tiek veiktas izmaiņas/grozījumi vai Pasūtītājs ir uzdevis veikt Izpildītājam Būvprojektā neparedzētu Darbu izpildi un šīs izmaiņas ir visu Līgumā iesaistīto Pušu saskaņotas (Pasūtītājs, Būvuzraugs, Autoruzraugs) un pamatotas, kādu iemeslu dēļ šādas izmaiņas ir nepieciešamas.

Līguma 18.14.2.1.punkts nosaka, ka Pasūtītājs Līguma izpildes laikā pieļauj neatkarīgi no tā vai tie ir būtiski vai nebūtiski, grozījumu veikšanu Līguma izpildes laikā, atsedzot komunikācijas/virsmas, ja tādas ir,  un tml., atklājas, ka nepieciešami tādi Būvdarbu apjomi, kuri pirms tam nebija noteikti, un tie nepieciešami Objekta pieņemšanai ekspluatācijā.

Līguma 18.15.1. apakšpunkts nosaka, ja attiecīgā Būvdarbu veida izmaksas ir iekļautas Līgumam pievienotajā Būvdarbu tāmē, tad Būvdarbu izmaksas tiek noteiktas saskaņā ar Līguma tāmē norādītajām vienību cenām.

Līguma 18.15.2. apakšpunkts nosaka, ja Būvdarbu veida izmaksas nav iekļautas Līgumam pievienotajā tāmē, tad Būvdarbu izmaksas nosaka šādi – Būvuzraugs, sadarbojoties ar Izpildītāju veic tirgus izpēti par līdzīgām Būvdarbu izmaksām.

Atbilstoši Izmaiņu aktam Nr.2:
1. Būvdarbu laikā, atbilstoši projektam, tika veikta 2. stāva esošās grīdas seguma demontāžas darbi līdz pārseguma paneļiem. Pēc demontāžas un pirms jaunā seguma iestrādes, tika veikti grīdas plaknes uzmērīšanas darbi. Tika konstatēts, ka ir lielas līmeņu augstuma atzīmes starpības (līdz 10~20cm) (FKA Nr. AR-6). Lai panāktu grīdas līmeņa izlīdzināšanu, tika nolemts izlīdzināšanu veikt ar Thermowhite izolāciju, kas vienlaikus nodrošinātu arī nepieciešamo skaņas un siltuma izolāciju.
2. Būvdarbu laikā, veicot jumta terases metāla konstrukciju izbūvi atbilstoši būvprojektam, tika konstatēts, ka nav iespējams izbūvēt jumta siltumizolāciju atbilstoši būvprojektam (FKA Nr. AR-10). Nolemts izbūvēt papildus četrus lietus ūdens trapus un mainīt jumta siltumizolācijas materiālu atbilstoši jaunajam risinājumam.
3. Būvdarbu laikā, veicot jumta terases metāla konstrukciju izbūvi atbilstoši būvprojektam pa asi 2, tika konstatēts, ka siena/parapets uz kura nepieciešams nobalstīt metāla konstrukcijas ir nestabils un nenodrošinās metāla konstrukciju noturību (FKA Nr. AR-11). Nolemts demontēt sienu/parapetu pa asi 2.
4. Būvdarbu laikā, veicot fasādes siltumizolācijas izbūvi, tika konstatēts, ka nepieciešams izlīdzināt fasādes atsevišķas plaknes (FKA Nr. AR-12).
5. Būvdarbu laikā, pēc alumīnija vitrīnu montāžas, tika konstatēts, ka nav iespējams uzstādīt otrā stāvā laminētas baltas kokskaidu palodzes (FKA Nr. AR-13).
6. Būvdarbu laikā, izbūvējot lietus kanalizācijas cauruļvadus, tika konstatēts, ka nav iespējams tos izbūvēt pēc būvprojekta, ēkas dzelzsbetona kolonnu pamatu pēdas izmēri neļauj izbūvēt cauruļvadus norādītā vietā. Nolemts cauruļu stāvvadus nobīdīt tālāk no kolonnām un palielināt ģipškartona konstrukcijas lietus kanalizācijas cauruļvadu apšūšanai (FKA Nr. AR-14).
7. Būvdarbu laikā konstatēts, ka esošās kāpņu telpas vitrīnām un otrā stāva vitrīnai VT-8   nepieciešams izbūvēt papildus margas (FKA Nr. AR-15).
8. Būvdarbu laikā konstatēts, ka būvdarbu apjomos nav paredzēts vērtņu slēģiem - vitrīnai VT-10 stiprināšanas detaļas ID-1  (FKA Nr. AR-16).
9. Būvdarbu laikā konstatēts, ka nepieciešams ugunsdrošs aizpildījums starp kolonnu un vitrīnu starp telpām 26-27 un 26-28 (FKA Nr. AR-17).
10. Būvdarbu laikā tika konstatēts, ka EL projektā norādītā esošā rezerves caurule, kas paredzēta pievadkabeļa ievilkšanai, nav izbūvēta atbilstoši esošā projekta risinājumiem un vajadzībām, jo pievadcaurule tika izbūvēta iepriekšejā projekta ietvaros (Raiņa ielas 25 ēkas pārbūve) un tad nebija zināma sadales telpas atrašanās vieta. KS sadalnē, elektrosadales telpā, kur jāpieslēdz pievadkabelis, nav atbilstoša vieta pieslēgumam (FKA Nr. EL-1).
11. Būvdarbu laikā, veicot jumta terases metāla konstrukciju izbūvi atbilstoši būvprojektam pa asi 2, tika konstatēts, ka metāla konstrukcijas nav kur nobalstīt (FKA Nr. BK-1).
12. Būvdarbu laikā konstatēts, ka atbilstoši projekta risinājumiem, sadzīves kanalizācijas vēdināšanas stāvvadu StK1.5 paredzēts izbūvēt tualetē Nr.30 pie sienas, taču sakarā ar starpsienas novietojuma maiņu pirmajā stāvā, pie sienas šo stāvvadu nav iespējams izbūvēt (FKA Nr.K1-1). 
13. Ņemot vērā Pasūtītāja iniciatīvu, tika veiktas sekojošas izmaiņas:
a. no būvdarbu apjomiem pirmajā stāvā tika izslēgta letes montāža un tās vietā paredzēta virtuves iekārtas izgatavošana un montāža.
b. radiālā sola (Individuāla risinājuma radiālais sols no savietojamiem elementiem R burta formā) vietā paredzēt solus ar puķu kastēm.
c. nolemts papildināt apjomus un uzstādīt reklāmas rāmi uz ēkas fasādes.
d. tika izbūvēta dekoratīva aizsargsiena pirms pirmā stāva tualetēm.
e. 3. Stāva telpā projektā paredzētā siltā grīda tika nomainīta uz apkures radiatoriem, kuri ir paredzēti kā sēdvietas. 
f. Pie teritorijas labiekārtošanas (iekšpagalmā) posmā no nobrauktuves uz stāvlaukumu līdz Pļavas ielai, projektā paredzētās ceļa apmales nomainīt uz metāla apmalēm, kādas ir paredzēts izbūvēt posmā gar Raiņa ielas nogāzi.
g. Uzstādīt metāla margas uz atbalsta sienas (izbūvēta iepriekšējā projekta Raiņa ielas 25 ēkas pārbūves ietvaros), lai nodrošinātu pēc normatīviem paredzēto gājēju un apmeklētāju drošību, sakarā ar augstuma starpību starp augšējo un apakšējo stāvlaukumu.

Pasūtītājs, Būvuzņēmējs un Būvuzraugs akceptēja izmaiņas darbu apjomos, saskaņā ar Izmaiņu aktu Nr.2, kur papildus iekļauto darbu apjomu summa, atbilstoši Publisko iepirkumu likuma 61.panta piektās daļas 2.punktam, sastāda  125 032,34 EUR (viens simts divdesmit pieci tūkstoši trīsdesmit divi euro 34 centi), kas procentuāli veido 4,81% (125032,34 x 100/2598765,56 = 4,811220 %) no Līguma sākotnējās Līgumcenas un izslēgto darbu apjomu summas, atbilstoši Publisko iepirkumu likuma 61.panta piektās daļas 2.punktam, sastāda 124 887,37 EUR (viens simts divdesmit četri tūkstoši astoņi simti astoņdesmit septiņi euro 37 centi), kas procentuāli veido 4,81% (124887,37 x 100/2598765,56 = 4,805642%) no Līguma sākotnējās Līgumcenas.

Ņemot vērā starpību naudas izteiksmē no papildus iekļautiem būvdarbu apjomiem un izslēgtajiem būvdarbu apjomiem, Līgumcena tiek palielināta par 144.97 EUR (viens simts četrdesmit četri euro 97 centi)  bez PVN. Pasūtītājs, izvērtējot Izmaiņu aktu Nr.2, piekrīt palielināt Līguma summu par 175,42 EUR (viens simts septiņdesmit pieci euro 42 centi) bez PVN un noteikt Līgumcenu EUR 2 635 794,79 (divi miljoni seši simti trīsdesmit pieci tūkstoši septiņi simti deviņdesmit četri euro, 79 centi) bez PVN. 

Līguma 18.11. punkts nosaka, ka izmaiņu vērtība tiks aprēķināta šādi:
18.11.1. ja plānotās izmaiņas ietver Būvdarbus, kas ir savstarpēji aizvietojami, t.i., Būvdarbu veikšanai neatšķiras metodes vai risinājumi, izmaiņu apjoms tiks aprēķināts kā cenu starpība Būvdarbu izmaiņām; 
18.11.2. ja plānotās izmaiņas ietver Būvdarbus, kas nav savstarpēji aizvietojami, t.i., Būvdarbu veikšanai tiek izmantotas citas metodes vai risinājumi, izmaiņu apjoms tiks aprēķināts kā kopējā ieslēgto un izslēgto Būvdarbu summa.

Ievērojot Publisko iepirkumu likuma un Līguma 18.11. punktā noteikto izmaiņu aprēķināšanas metodi, grozījumu apjoms procentuālā izteiksmē pēc šīs Vienošanās noslēgšanas sastāda 9.62 %.
 
Pēc Vienošanās Nr.1/2025 un pēc Vienošanās Nr. 2/2025 noslēgšanas kopējais Līguma grozījumu apjoms, kas klasificējams atbilstoši Likuma 61.panta piektajai daļai procentuāli veido 11,8 % (2,18% + 4,81% + 4,81%).

Ņemot vērā izmaiņas būvdarbu apjomos un Būvuzņēmēja 2025.gada 16.oktobra vēstulē Nr.867/2025 norādīto, Pasūtītājs piekrīt, ka norādītie apstākļi rada Līguma termiņa izpildes pagarinājumu, pagarinot līguma izpildes termiņu par 18 (astoņpadsmit) dienām:
1. Būvdarbu laikā, uzsākot jumta izbūves darbus, tika secināts, ka, lai būtu iespējams veikt jumta seguma izolācijas un seguma ieklāšanas darbus atbilstoši tehniskajam projektam, papildus ir nepieciešams veikt jumta izlīdzināšanu ar betonu (fakta konstatācijas akts nr.AR-8), kas savukārt kavēja jumta terases un paša jumta izbūves darbus;
2. Būvdarbu laikā, pēc jumta terases nesošās metāla konstrukcijas izbūves, tika konstatēts, ka ir jāveic jumta izolācijas izklājuma maiņa, jāprecizē jumta slīpums, kā rezultātā Būvuzņēmējam papildus bija jāpasūta jauna siltumizolācija ar izmainītajiem izmēriem. Līdz ar izmaiņām jumta slīpumā, papildus izbūvētajai jumta lietus ūdens kanalizācijas sistēmai bija jāveic arī papildus četru lietus ūdens kanalizācijas trapu izbūve;
3. Projekta ietvaros Būvuzņēmējam ir jāveic radiālā sola montāža (individuāla risinājuma radiālais sols no savietojamiem elementiem R burta formā). Ņemot vērā, ka pēc projektā esošā risinājuma nebija iespējams veikt radiālā sola izbūvi, Būvuzņēmējam bija nepieciešams jauns risinājums, lai varētu pasūtīt materiālus un veikt sola izbūvi. Būvuzņēmējs lūdza Pasūtītājam un projekta izstrādātājam sniegt jaunu risinājumu radiālā sola izbūvei, kuru Pasūtītājs un projekta izstrādātājs saskaņoja un nodeva būvuzņēmējam tikai 2025.gada 26.augustā. Izgatavošanas termiņš līdz 3 mēnešiem;
4. Būvniecības laikā piebraukšana būvobjekta būvlaukumam, kas atrodas aiz ēkas Raiņa ielā 27, lielgabarīta automašīnām bija iespējama tikai pa Pļavas ielu. Pļavas ielas pārbūves laikā, vai pēc ilgstošiem lietus periodiem, nebija iespējama vai tika traucēta lielgabarīta automašīnu piebraukšana būvobjektam, līdz ar to kavējot materiālu (betona, siltumizolācijas u.c) piegādes.

Būvuzņēmējs ir iesniedzis aktualizēto Finanšu plūsmas un darbu izpildes kalendāro grafiku.

Pasūtītājs norāda, ka attiecībā par grozījumiem Līgumā un iepirkuma Līguma mērķi, netiek mainīts Līguma vispārējais raksturs un nosacījumi, jo ir atklājušies papildus darbi, kas plānojot investīciju projekta „Ēkas pārbūve Raiņa ielā 27, Cēsīs, Cēsu novadā” ieviešanu iepriekš nebija objektīvi paredzami, nepieciešamie tehniskie risinājumi tika konstatēti tikai būvdarbu laikā, kā rezultātā Līguma Puses saskata nepieciešamību iekļaut Līgumā Darbus, kas netika sākotnēji iekļauti, secīgi izslēdzot Darbus, kas saskaņā ar Faktu konstatācijas aktiem atzīstami par izslēdzamiem.  Ievērojot augstākminēto, jebkurā gadījumā būtu nepieciešams veikt Līguma grozījumus, ja arī Līgums par būvdarbiem būtu noslēgts ar kādu citu Būvuzņēmēju, būtu izdarāmas izmaiņas. 

Pasūtītāja ieskatā papildus iepriekš neparedzētus būvdarbus nevar tehniski un ekonomiski nodalīt no sākotnējā Līguma bez nesamērīgām grūtībām, jo tie ir jāveic būvlaukumā, kurā jau strādā Būvuzņēmējs un Būvuzņēmēja nomaiņa būtu apgrūtinoša un dārga, kā arī tas apgrūtinātu būvdarbu pabeigšanu un Objekta nodošanu un pieņemšanu ekspluatācijā kopumā, kā arī vēlākās darbības, kas saistītas ar būvobjekta garantijas laika garantiju.

Ņemot vērā augstāk minēto, pamatoti ir nepieciešams veikt Līguma grozījumus.


Izpilddirektore 		      					Līga Medne

